本帖最后由 浪淘沙 于 2014-8-8 11:07 编辑
北岳恒山的诗词歌赋及楹联
1、诗词歌赋
贾岛的《北岳庙》
天地有五岳,恒岳居其北。
岩峦叠万重,诡怪浩难测。
人来不敢入,祠宇白日黑。
有时起霖雨,一洒天地德。
神兮安在哉,永康我王国。
明朝名将胡宗宪的诗《北丘恒山》:
恒山壁立俯云中,真气冥冥帝座通。
一柱当天撑斗极,三关亘地镇华戎。
明代王湛初的《悬空寺》诗:
谁凿高山石,凌虚构梵宫。
蜃楼疑海上,鸟道没云中。
明·汪承爵的《望悬空寺》
刻石成香地,凭虚结构工。
梵宫依碧献,栈阁俯丹枫。
涛壮磁窑雨,僧寒谷口风。
跻攀真不易,遥望意无穷。
明·郑洛的《过悬空寺》
石壁何年结梵宫,悬崖细路小径通。
山川缭绕苍寞外,殿宇参差碧落中。
残月淡烟窥色相,疏风幽籁动禅空。
停车欲向山僧问,安得山僧是远公。
清·邓克劭的《游悬空寺》
石屏千仞立,古寺半空悬。
净土绝尘境,岑楼缀远天。
一湾岩畔月,半壁画中禅。
俯视行人小,飘然意欲仙。
2、楹联名篇
佚名撰 题北岳恒山行宫联:
峻岳镇幽燕,近翊黄图,风雨永昭和会;
灵山钟毕昴,遥连紫塞,阴阳迭起贞元。
悬空寺楹联:
蕴毕昂之精,霞蔚云蒸,万丈光芒连北极;
作华夷之限,龙盘虎踞,千秋保障镇边陲。
北岳恒山中的对联(未分具体地点):
至诚感神,吾闻其语矣;
盛德在水,民无能名也。
威镇坤方,庙貌远昭千古;
德垂冀地,精灵不爽分毫。
峻岳镇幽燕,近翊黄图,风雨永昭和会;
灵山钟毕昂,遥连紫塞,阴阳迭起负元。
蕴昂毕之精,霞蔚云蒸,万丈光芒连北极;
作华夷之限,龙蟠虎踞,千秋保障重边陲。
恒山万古镇中原,惟我圣朝,归马放牛,教化已隆三百载;
文昌六星连北斗,是真人才,雕龙绣虎,光芒雄射九重天。
天际月轮高,仿古人胜事遗踪,最难忘果老通元,谪仙载酒;
眼前云路近,愿多士舒文广国,莫辜负杏花春雨,挂子秋风。
统嵩衡泰华以居尊,观其群峰拱极,万壑朝宗,峙贞恒之气象,
支持乾轴坤门,安敦者,永奠皇囹功巩固;
分并冀幽燕而作镇,即此飞石交灵,宝符应瑞,罡方岳之神奇,
腾致油云甘雨,显赫哉,广敷元化大栽培。
“延泽桥”桥畔宫太保河东道河总督栗恭勤公茔”左右石楹刻的对联:
伟绩著宣防传列名臣瑶阙星辉分昂毕,
巍阶尊保傅神安永宅玉华云气护松楸。